ธปท.เผยทุนสำรอง1.701แสนล้านเหรียญ
ปท.เผยทุนสำรองอยู่ที่ 1.701 แสนล้านเหรียญหสรัฐ&nbsp; เพิ่มจิ๊บจ้อย 400 ล้านเหรียญสหัฐตามความจำเป็นในการแทรกแซงเงินบาทแข็งมีน้อยลง
17 ธ.ค. 2553

ปท.เผยทุนสำรองอยู่ที่ 1.701 แสนล้านเหรียญหสรัฐ  เพิ่มจิ๊บจ้อย 400 ล้านเหรียญสหัฐตามความจำเป็นในการแทรกแซงเงินบาทแข็งมีน้อยลง 
ธนาคารแห่งประเทศไทย(ธปท.) รายงาน ระดับทุนสำรองระหว่างประเทศ ณ วันที่ 9 ธ.ค.ปีนี้ อยู่ที่ 1.701 แสนล้านเหรียญสหรัฐ หรือประมาณ 5.116 ล้านล้านบาท เพิ่มขึ้น 400 ล้านเหรียญสหรัฐ หรือประมาณ 1.2 หมื่นล้านบาท จากสัปดาห์ก่อนหน้าอยู่ที่ 1.697 แสนล้านเหรียญสหรัฐ หรือประมาณ 5.100 ล้านล้านบาท ด้านฐานะสุทธิการซื้อขายเงินตราต่างประเทศล่วงหน้าแลกกับเงินบาทอยู่ที่ 1.58 หมื่นล้านเหรียญสหรัฐ ลดลง 400 ล้านเหรียญสหรัฐ จากสัปดาห์ก่อนอยู่ที่ 1.62 หมื่นล้านเหรียญสหรัฐ 
ทั้งนี้ คาดว่าทุนสำรองที่เพิ่มขึ้นเพียงเล็กน้อย 400 ล้านเหรียญสหรัฐ มีสาเหตุมาจากธปท.ลดการแทรกแซงค่าเงินบาทแข็งค่าลง เนื่องจากช่วงนี้ค่าเงินบาทค่อนข้างนิ่งและมีแนวโน้มอ่อนค่าลงช่วงสั้นๆ เพราะเงินเหรียญสหรัฐปรับแข็งค่าขึ้นจากข้อมูลเศรษฐกิจของสหรัฐฯอกมาดีกว่าที่ตลาดคาด ทำให้ความจำเป็นในการเข้าซื้อเงินเหรียญสหรัฐเข้าเก็บในทุนสำรองชะลอลง อย่างไรก็ตามเงินบาทมีแนวโน้มแข็งค่าในระยะต่อไป จากภาวะเงินทุนไหลเข้ามาสู่ภูมิภาคที่น่าจะมีต่อเนื่อง
สำหรับฐานะเงินหรือเงินสดหมุนเวียนในมือประชาชนและเงินฝากในสถาบันการเงินอยู่ที่ระดับ 1.131 ล้านล้านบาท เพิ่มขึ้น 8,600 ล้านบาทจากสัปดาห์ก่อนหน้าที่ 1.122 ล้านล้านบาท เป็นการเพิ่มขึ้นตามอุปสงค์หรือความต้องการถือเงินไว้ใช้จ่ายในช่วงที่เศรษฐกิจปรับดีขึ้นต่อเนื่อง ประกอบกับช่วงใกล้เทศการส่งท้ายปีเก่าต้อนรับปีใหม่ด้วย